CELEX: 32015D0474
Language: fi
Date: 2015-03-18 00:00:00
Title: Komission täytäntöönpanopäätös (EU) 2015/474, annettu 18 päivänä maaliskuuta 2015 , valvonnasta, kasvien terveystarkastuksista ja toimenpiteistä, jotka on toteutettava Kiinasta peräisin olevien erikseen määriteltyjen tavaroiden kuljetuksessa tosiasiallisesti käytettävän puisen pakkausmateriaalin osalta, annetun täytäntöönpanopäätöksen 2013/92/EU muuttamisesta (tiedoksiannettu numerolla C(2015) 1684)

20.3.2015   
            
            
               FI
            
            
               Euroopan unionin virallinen lehti
            
            
               L 76/64
            
         KOMISSION TÄYTÄNTÖÖNPANOPÄÄTÖS (EU) 2015/474,
   annettu 18 päivänä maaliskuuta 2015,
   valvonnasta, kasvien terveystarkastuksista ja toimenpiteistä, jotka on toteutettava Kiinasta peräisin olevien erikseen määriteltyjen tavaroiden kuljetuksessa tosiasiallisesti käytettävän puisen pakkausmateriaalin osalta, annetun täytäntöönpanopäätöksen 2013/92/EU muuttamisesta
   
      
         (tiedoksiannettu numerolla C(2015) 1684)
      
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 16 artiklan 3 kohdan neljännen virkkeen,
   sekä katsoo seuraavaa:
   
               (1)
            
            
               Komission täytäntöönpanopäätöksessä 2013/92/EU (2) säädetään valvonnasta, kasvien terveystarkastuksista ja toimenpiteistä, jotka on toteutettava Kiinasta peräisin olevien erikseen määriteltyjen tavaroiden kuljetuksessa tosiasiallisesti käytettävän puisen pakkausmateriaalin osalta.
            
         
               (2)
            
            
               Täytäntöönpanopäätöksen 2013/92/EU soveltaminen on osoittanut, että Kiinasta peräisin olevien tiettyjen tavaroiden kuljetuksessa käytettävästä puisesta pakkausmateriaalista aiheutuu edelleen kasvinterveysriski unionissa. Sen vuoksi kyseisen päätöksen soveltamista olisi jatkettava 31 päivään maaliskuuta 2017.
            
         
               (3)
            
            
               Jäsenvaltioiden tekemät kasvien terveystarkastukset ovat osoittaneet, että liuskekiven, lasitetun keramiikan ja rautaa tai seostamatonta terästä olevien levyvalmisteiden kuljetuksessa käytettävä puinen pakkausmateriaali on myös ollut haitallisten organismien saastuttamaa; niissä on esiintynyt erityisesti Anoplophora glabripennis (Motschulsky) -kuoriaista. Sen vuoksi täytäntöönpanopäätöstä 2013/92/EU olisi sovellettava myös kyseisiin tavaroihin.
            
         
               (4)
            
            
               Komission täytäntöönpanodirektiivillä 2014/78/EU (3) poistettiin direktiivin 2000/29/EY liitteessä IV olevan A osan I jakson 8 kohta. Sen vuoksi täytäntöönpanopäätöksen 2013/92/EU 3 ja 4 artiklassa olevat viittaukset kyseiseen 8 kohtaan olisi poistettava.
            
         
               (5)
            
            
               Kokemusten mukaan kasvien terveystarkastus 15 prosentin vähimmäistiheydellä on riittävä, kun otetaan huomioon kustakin tämän päätöksen soveltamisalaan kuuluvasta tavarasta aiheutuva kasvinterveysriski sekä tarve varmistaa resurssien entistä oikeasuhteisempi kohdentaminen siten, että kaikki tavarat tarkistetaan yhtä tehokkaasti ja tarkoituksenmukaisesti. Tämän vuoksi kasvien terveystarkastusten tiheyttä olisi tiettyjen tavaroiden osalta vähennettävä 90 prosentista 15 prosenttiin.
            
         
               (6)
            
            
               Jotta voitaisiin toimittaa Kiinan kansalliselle kasvinsuojeluelimelle lisätietoja raportoiduista puisen pakkausmateriaalin pysäytyksistä, on kokemusten mukaan tarpeen, että jäsenvaltiot ilmoittavat tiedot, jotka tarvitaan epäluotettavien merkintöjen lähteiden tunnistamiseksi, sekä perusteet sille, miksi merkin katsotaan olevan virheellinen.
            
         
               (7)
            
            
               Jotta voidaan taata 1 päivän lokakuuta 2014 ja 31 päivän maaliskuuta 2015 välisenä aikana tehtyjen kasvien terveystarkastusten ja niitä koskevien ilmoitusten johdonmukaisuus, on aiheellista säätää kyseistä ajanjaksoa koskevasta siirtymäjärjestelystä.
            
         
               (8)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan täytäntöönpanopäätös 2013/92/EU seuraavasti:
   
               1)
            
            
               Korvataan 3 artiklan ensimmäinen kohta seuraavasti:
               ”Erikseen määriteltyjen tavaroiden lähetysten puisen pakkausmateriaalin osalta on toteutettava direktiivin 2000/29/EY 13 a artiklan 1 kohdan b alakohdan iii alakohdassa tarkoitettuja kasvien terveystarkastuksia tämän päätöksen liitteessä I vahvistetulla vähimmäistiheydellä, jotta varmistetaan puisen pakkausmateriaalin täyttävän direktiivin 2000/29/EY liitteessä IV olevan A osan I jakson 2 kohdassa vahvistetut vaatimukset.”
            
         
               2)
            
            
               Korvataan 4 artikla seuraavasti:
               ”4 artikla
               Säännösten noudattamatta jättäminen
               Jos 3 artiklassa tarkoitetuissa kasvien terveystarkastuksissa ilmenee, että direktiivin 2000/29/EY liitteessä IV olevan A osan I jakson 2 kohtaa ei ole noudatettu tai että puinen pakkausmateriaali on jonkin kyseisen direktiivin liitteessä I olevassa A osassa mainitun haitallisen organismin saastuttamaa, kyseessä olevan jäsenvaltion on välittömästi kohdistettava säännösten vastaiseen puiseen pakkausmateriaaliin jokin kyseisen direktiivin 13 c artiklan 7 kohdassa säädetyistä toimenpiteistä.”
            
         
               3)
            
            
               Korvataan 5 artikla seuraavasti:
               ”5 artikla
               Raportointi
               Jäsenvaltioiden on ilmoitettava komissiolle tämän päätöksen 2 ja 3 artiklan mukaisesti tehtyjen kasvien terveystarkastusten määrä ja tulokset käyttäen liitteessä II esitettyä raportointimallia viimeistään 31 päivänä heinäkuuta 2016 siltä osin kuin on kyse 1 päivän huhtikuuta 2015 ja 31 päivän maaliskuuta 2016 välisestä ajanjaksosta ja viimeistään 31 päivänä heinäkuuta 2017 siltä osin kuin on kyse 1 päivän huhtikuuta 2016 ja 31 päivän maaliskuuta 2017 välisestä ajanjaksosta, sanotun kuitenkaan rajoittamatta komission direktiivin 94/3/EY (4) soveltamista.
            
         
               4)
            
            
               Korvataan 7 artiklan toinen kohta seuraavasti:
               ”Sen 1–4 artiklaa sovelletaan 31 päivään maaliskuuta 2017.”
            
         
               5)
            
            
               Muutetaan liitteet I ja II tämän päätöksen liitteen mukaisesti.
            
         2 artikla
   Siltä osin kuin on kyse 1 päivän lokakuuta 2014 ja 31 päivän maaliskuuta 2015 välisenä aikana tehdyistä kasvien terveystarkastuksista ja niiden määrän ja tulosten ilmoittamisesta, sovelletaan edelleen täytäntöönpanopäätöstä 2013/92/EU, sellaisena kuin se oli ennen muuttamista tällä päätöksellä.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 18 päivänä maaliskuuta 2015.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 169, 10.7.2000, s. 1.
   
      (2)  Komission täytäntöönpanopäätös 2013/92/EU, annettu 18 päivänä helmikuuta 2013, valvonnasta, kasvien terveystarkastuksista ja toimenpiteistä, jotka on toteutettava Kiinasta peräisin olevien erikseen määriteltyjen tavaroiden kuljetuksessa tosiasiallisesti käytettävän puisen pakkausmateriaalin osalta (EUVL L 47, 20.2.2013, s. 74).
   
      (3)  Komission täytäntöönpanodirektiivi 2014/78/EU, annettu 17 päivänä kesäkuuta 2014, kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä annetun neuvoston direktiivin 2000/29/EY liitteiden I, II, III, IV ja V muuttamisesta (EUVL L 183, 24.6.2014, s. 23).
   
      (4)  Komission direktiivi 94/3/EY, annettu 21 päivänä tammikuuta 1994, kolmannesta maasta tulevan välittömästi kasvien terveyttä uhkaavan lähetyksen tai haitallisen organismin pysäyttämistä koskevasta ilmoitusmenettelystä (EYVL L 32, 5.2.1994, s. 37).”
   
      LIITE
      Korvataan täytäntöönpanopäätöksen 2013/92/EU liite I seuraavasti:
      
         
            ”LIITE I
            
               ERIKSEEN MÄÄRITELLYT TAVARAT
            
            
                        Yhdistetyn nimikkeistön koodi
                     
                     
                        Tavaran kuvaus
                     
                     
                        Kasvien terveystarkastusten tiheys (%)
                     
                  
                        2514 00 00
                     
                     
                        Liuskekivi, myös karkeasti lohkottu tai ainoastaan sahaamalla tai muulla tavalla leikattu suorakaiteen tai neliön muotoisiksi kappaleiksi tai laatoiksi
                     
                     
                        15
                     
                  
                        2515
                     
                     
                        Marmori, travertiini, Belgian marmori (eli Belgian graniitti) ja muu muistomerkki- ja rakennuskalkkikivi, jonka näennäinen ominaispaino on vähintään 2,5, sekä alabasteri, myös karkeasti lohkottu tai ainoastaan sahaamalla tai muulla tavalla leikattu suorakaiteen tai neliön muotoisiksi kappaleiksi tai laatoiksi
                     
                     
                        15
                     
                  
                        2516
                     
                     
                        Graniitti, porfyyri, basaltti, hiekkakivi ja muu muistomerkki- ja rakennuskivi, myös karkeasti lohkottu tai ainoastaan sahaamalla tai muulla tavalla leikattu suorakaiteen tai neliön muotoisiksi kappaleiksi tai laatoiksi
                     
                     
                        15
                     
                  
                        6801 00 00
                     
                     
                        Katukivi, reunakivi ja käytävänpäällyskivi, luonnonkiveä (ei kuitenkaan liuskekiveä)
                     
                     
                        15
                     
                  
                        6802
                     
                     
                        Työstetty muistomerkki- ja rakennuskivi (ei kuitenkaan liuskekivi) ja siitä tehdyt tavarat, muut kuin nimikkeeseen 6801 kuuluvat; mosaiikki- ja niiden kaltaiset kivet, luonnonkiveä (myös liuskekiveä), myös alustalle kiinnitetyt; keinotekoisesti värjätyt rouheet, sirut ja jauheet, luonnonkiveä (myös liuskekiveä)
                     
                     
                        15
                     
                  
                        6803 00
                     
                     
                        Työstetty liuskekivi ja liuskekivitavarat, myös yhteenpuristettua liuskekiveä
                     
                     
                        15
                     
                  
                        6908
                     
                     
                        Lasitetut keraamiset katulaatat, lattialaatat ja seinälaatat; lasitetut keraamiset mosaiikkikuutiot ja niiden kaltaiset tuotteet, myös alustalla
                     
                     
                        15
                     
                  
                        7210
                     
                     
                        Levyvalmisteet, rautaa tai seostamatonta terästä, leveys vähintään 600 mm, pleteroidut tai muulla tavalla metallilla tai muulla aineella pinnoitetut
                     
                     
                        15”
                     
                  
      
      Korvataan täytäntöönpanopäätöksen 2013/92/EU liite II seuraavasti:
      
         
            ”LIITE II
            
               RAPORTOINTIMALLI
            
            
                        
                           Raportti Kiinasta peräisin olevien erikseen määriteltyjen tavaroiden lähetysten puisen pakkausmateriaalin kasvinterveydellisistä tarkastuksista tuonnin yhteydessä.
                        
                     
                  
                        
                           Raportointikausi:
                        
                     
                  
                        
                           Raportoiva jäsenvaltio:
                        
                     
                  
                        
                           Saapumispaikat, joita raportti koskee:
                        
                     
                     
                        
                           Tarkastuspaikka:
                        
                     
                     
                        
                           määräpaikassa tarkastettujen lähetysten määrä:
                        
                        
                           saapumispaikassa tarkastettujen lähetysten määrä:
                        
                     
                  
                         
                     
                     
                        
                           Yhdistetyn nimikkeistön koodi 2514 00 00
                        
                     
                     
                        
                           Yhdistetyn nimikkeistön koodi 2515
                        
                     
                     
                        
                           Yhdistetyn nimikkeistön koodi 2516
                        
                     
                     
                        
                           Yhdistetyn nimikkeistön koodi 6801 00 00
                        
                     
                     
                        
                           Yhdistetyn nimikkeistön koodi 6802
                        
                     
                     
                        
                           Yhdistetyn nimikkeistön koodi 6803 00
                        
                     
                     
                        
                           Yhdistetyn nimikkeistön koodi 6908
                        
                     
                     
                        
                           Yhdistetyn nimikkeistön koodi 7210
                        
                     
                  
                        Raportoivan jäsenvaltion kautta EU:hun saapuvien lähetysten määrä
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                           Tarkastettujen lähetysten määrä
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                           niistä sellaisia lähetyksiä, joissa puinen pakkausmateriaali on vaatimustenmukainen
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                           niistä sellaisia lähetyksiä, jotka on pysäytetty vaatimustenvastaisen puisen pakkausmateriaalin vuoksi
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    —
                                 
                                 
                                    niistä sellaisia, joissa on haitallinen organismi ja joissa ei ole vaatimustenmukaista ISPM 15 -merkkiä (esitettävä jaottelu haitallisten organismien mukaan sekä sen mukaan, puuttuuko merkki vai onko se virheellinen) (1)
                                    
                                 
                              
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  —niistä sellaisia, joissa on haitallinen organismi ja joissa on vaatimustenmukainen ISPM 15 -merkki (esitettävä jaottelu haitallisten organismien mukaan)Ilmoitettava maan koodi, tuottajan/käsittelyn antajan koodi ja käsittelyn koodi ISPM 15 -merkin (-merkkien) mukaisesti
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    —
                                 
                                 
                                    niistä sellaisia, joiden osalta todettu ainoastaan se, ettei niissä ole vaatimustenmukaista ISPM 15 -merkkiä, (esitettävä jaottelu sen mukaan, puuttuuko merkki vai onko se virheellinen) (1)
                                    
                                 
                              
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
      
      
         (1)  Ilmoittakaa tarvittaessa perusteet sille, miksi ISPM 15 -merkkien todettiin olevan virheellisiä (tyyppi, merkitsemistapa jne.)”